"Cum să discutăm de faza asta și să spunem că nu e de roșu?"-Mihai Stoica a răbufnit după o fază controversată din partida FCSB-Sepsi OSK 2-1!
FCSB a obținut 3 puncte mari duminică seară după ce a învins-o pe Sepsi OSK cu scorul de 2-1. Totuși, bucureștenii erau cât pe ce să îl piardă pe căpitanul Darius Olaru.
Mai exact, mijlocașul a fost călcat dur pe gambă de către Ninaj, fundașul advers. Jucătorul covăsnenilor nu a primit nicio sancțiune din partea arbitrului, iar Mihai Stoica a oferit o reacție vehementă.
"Cum să discutăm de faza asta și să spunem că nu e de roșu?"
"Intrarea lui Ninaj la Olaru… E în afara orice… A stat cu piciorul pe el ca pe skateboard. Spun unii că nu avea unde să pună piciorul. Atunci să nu pună. Ce să facă? Să fie atent. Să pună lângă. Hai să rupem tibii că nu avem unde să punem piciorul.
Cum să discutăm de faza asta și să spunem că nu e de roșu?! Nu s-a dat nici fault! Nu s-a dat nici fault! Cum să discuți? Cum adică nu e roșu? Uită-te la talpa lui! Cum să nu-l chemi la VAR? Cum să soluționezi faza asta de parca nu s-a întâmplat nimic? E strigător la Cer! Cum se poate așa ceva? Nu-l ferește! Ferească Dumnezeu! Cum să vorbim așa ceva? Cum să spunem că nu avea unde să pună piciorul? Incredibil!", a spus Mihai Stoica, conform OrangeSport.